b'\n_START_ARTICLE_\nDomen Lorbek\n_START_SECTION_\nZa\xc4\x8detki\n_START_PARAGRAPH_\nKo\xc5\xa1arkarsko pot je za\xc4\x8del na O\xc5\xa0 Franceta Bevka pri profesorju Ale\xc5\xa1u Pe\xc4\x8detu in jo nadaljeval pri mlaj\xc5\xa1ih selekcijah KD Je\xc5\xbeica. Nato je prestopil v najuspe\xc5\xa1nej\xc5\xa1i slovenski klub Union Olimpijo, kjer je ostal do \xc4\x8dlanov. Kariero je nadaljeval pri KK Triglavu iz Kranja v 1. Slovenski ligi.\n_START_SECTION_\nKlubska kariera\n_START_PARAGRAPH_\nPrvi profesionalni klub je bil KK Triglav iz Kranja v prvi slovenski ligi. Sledil je prestop v KK Helios Dom\xc5\xbeale, kjer je prvi\xc4\x8d nastopal v ABA ligi. Sledila je vrnitev v Union Olimpijo in nastopanje v Evroligi._NEWLINE_Po avanturi v Union Olimpiji je bil \xc4\x8das za tujino in sicer v Estudiantes iz Madrida kjer je eno leto nastopal v \xc5\xa1panski ACB ligi. Potem je prestopil v KK Benetton iz Trevisa kjer je nastopal v prvi italijanski ligi in Eurocupu. Sledilo je turbulentno leto, ko je v enem letu zamenjal tri klube in sicer KK Cajasol iz Seville kjer je igral 2 meseca, nato je prestopil v KK Helios za dva meseca in na koncu \xc5\xa1e v KK Lagun ARO iz San Sebastiana v ACB ligi. Tu je ostal nato \xc5\xa1e eno leto. Naslednje leto je bil \xc4\x8dlan KK Sidigas Avellina, kjer pa zaradi po\xc5\xa1kodbe ni veliko igral. V sezoni 2015/2016 je igral za tur\xc5\xa1ki Royal Hal\xc4\xb1 Gaziantep, kjer bo soigralec \xc5\xa1e enega slovenskega reprezentanta Jureta Bala\xc5\xbei\xc4\x8da._NEWLINE_Sezono 2016-17 je prebil v \xc5\xa1panski Betis Sevilla kjer pa zaradi po\xc5\xa1kodbe ni veliko igral. Opraviti je moral operacijo koleno in okrevanje mu je vzelo ve\xc4\x8dino sezone._NEWLINE_8. oktobra 2017 je podpisal enoletno pogodbo z novo Petrol Olimpijo. Tako se je v Ljubljano vrnil po to\xc4\x8dno desetih letih igranja na tujem.\n_START_SECTION_\nReprezentanca\n_START_PARAGRAPH_\nV mladih kategorijah je z letnikom 1984 osvojil srebrno medaljo na EP v Stuttgardu (Nem\xc4\x8dija) in zlato medaljo na EP v Brnu (\xc4\x8ce\xc5\xa1ka)._NEWLINE_Sodeloval je tudi na ve\xc4\x8d \xc4\x8dlanskih akcijah (Evropsko prvenstvo 2009 na Poljskem, Evropsko prvenstvo 2013 v Sloveniji, Svetovno prvenstvo 2014 v \xc5\xa0paniji). Evropskega prvenstva 2015 se ne bo udele\xc5\xbeil, saj se je odlo\xc4\x8dil, da si odpo\xc4\x8dije od naporne sezone in pozdravi manj\xc5\xa1e po\xc5\xa1kodbe. Zbral je \xc5\xbee 39 uradnih nastopov , kjer je dosegel 292 to\xc4\x8dk.'